Diari Oficial de la Generalitat Valenciana


Sumari del DOGV 3293, del 24-07-1998 (1998/5634)

ACORD de 10 de juny de 1998, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Planejament de Vistabella del Maestrazgo.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3293

Data del DOGV
:   24-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5634


Data del document
:   10-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 10 de juny de 1998, de la Comissió Territorial d'Urbanisme de Castelló, relatiu a la modificació puntual de les Normes Subsidiàries de Planejament de Vistabella del Maestrazgo. [1998/Q5634]
  
Vist l'expedient relatiu a la modificació puntual de les Normes Subsidiàries de Planejament de Vistabella del Maestrazgo, i de conformitat amb els següents:
  
Antecedents
  
Primer
  
El Ple de l'Ajuntament, en sessió de 13 d'octubre de 1997, adoptà l'acord d'exposar al públic la modificació de les Normes Subsidiàries de Planejament, la qual cosa es portà a cap mitjançant edictes inserits en el Diari Oficial de la Generalitat Valenciana número 3.114, de 4 de novembre de 1998, i en el periòdic Mediterráneo, de data 21 de novembre de 1997. Transcorregut el període d'informació al públic, durant el qual es va formular una al·legació, el Ple aprovà provisionalment el document el 5 març de 1998.
  
Segon
  
La documentació aportada consisteix en memòria justificativa i plans.
  
Tercer
  
L'objecte del projecte és introduir una doble modificació en les vigents Normes Subsidiàries de Planejament del municipi de Vistabella del Maestrazgo:
  
a) Augment de l'amplària d'un vial perpendicular a l'avinguda de Ramon Salvador Celades, que passa de 5 a 6 metres.
  
Aquesta modificació es justifica en la memòria en el fet que amb la nova amplària millora la funcionalitat del carrer, en permetre la disposició de voreres a l'un costat i a l'altre del vial i una calçada amb dues direccions.
  
b) Modificació del traçat d'uns vials i de la localització de dotacions en l'anomenada àrea de repartiment a del sòl urbà.
  
Es porten a cap dos tipus d'alteracions:
  
- Modificació del traçat dels vials inclosos en aquesta àrea, tant en alineació com en dimensions.
  
- Modificació de la situació de les dotacions previstes.
  
Segons s'indica en la memòria, la superfície total de viari i de les dotacions és el mateix abans i després de la modificació. La nova disposició de dotacions i del viari es justifica en la millora que això implica.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara en avant LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
La modificació puntual de les Normes Subsidiàries de Planejament de Vistabella del Maestrazgo que s'examina suposa el canvi del traçat d'uns vials i d'emplaçament d'unes dotacions dins del sòl urbà. Es tracta, indubtablement, d'un aspecte de l'exclusiu interés públic local que, de conformitat amb allò que s'ha disposat en l'article 40.2 de la LRAU, ha de ser interpretat pel municipi des de la representativitat que li confereix la seua legitimació democràtica, per la qual cosa la resolució d'aprovació definitiva haurà d'efectuar exclusivament un control de legalitat, ja que, com indica l'últim apartat de l'article 40.1 de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
Quart
  
L'article 55.3 de la LRAU estableix que «tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards legals de qualitat de l'ordenació». En el cas que ens ocupa, la seua produeix una reordenació de vials i dotacions, però no s'incrementa l'aprofitament lucratiu i es manté la superfície total de dotacions, per la qual cosa es dóna ple compliment a aquest precepte legal.
  
Cinqué
  
Les vigents Normes Subsidiàries de Planejament de Vistabella del Maestrazgo, pel que fa als sòls dotacionals, diferencia tres supòsits: espais lliures (article 102 de les Normes), equipaments (article 103) i dotacional. La situació de l'anomenat sòl dotacional en aquestes Normes és peculiar, perquè el corresponent pla d'ordenació, a més de qualificar determinades parcel·les amb aquest ús, estableix que part de la seua superfície es destinarà a equipament i part a espai lliure, però sense concretar la seua localització. La modificació manté aquesta sistemàtica, de manera que aquest posterior repartiment de superfícies s'haurà de seguir mantenint en el nou emplaçament d'aquest sòl dotacional.
  
En relació amb això, cal assenyalar el següent:
  
- La present modificació no suposa diferent qualificació de terrenys específicament qualificats per les Normes com a espai lliure, per la qual cosa no resulten exigibles les especialitats procedimentals derivades dels articles 55.4 de la LRAU (informe del Consell Superior d'Urbanisme) i 10.8.E de la Llei 10/1994, de 19 de desembre (dictamen del Consell Jurídic Consultiu).
  
- L'article 58.4 de la LRAU assenyala que els plans hauran d'especificar l'ús previst per a cada reserva de sòl dotacional públic, i es distingeix entre una sèrie de supòsits previstos en el propi precepte. En aquest cas, ja que es tracta d'una modificació puntual d'un pla que no preveia una diferenciació entre aquests supòsits de dotacions, la modificació tampoc no ho fa, però d'això no es pot seguir que s'estiga incomplint aquest precepte legal, que ha d'operar per al cas de nous planejaments. A més, en la part escrita de la modificació sí es concret l'ús dotacional de cada una de les tres parcel·les afectades.
  
En suma, s'ha de concloure que no hi ha obstacle legal a l'aprovació definitiva de la modificació.
  
Sisé
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la seua proposta a previ dictamen de la Comissió Territorial d'Urbanisme, dictamen que en el cas de municipis menors de 50.000 habitants, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda:
  
Aprovar definitivament la modificació puntual de la Normes Subsidiàries de Planejament de Vistabella del Maestrazgo relativa a alteracions en vials i en dotacions.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.